नौकरी छोड़ किया मशरूम का कारोबार
देशके बड़े संस्थान से प्रबंधन की डिग्री हासिल कर लाखों के पैकेज की नौकरी छोड़कर खेती करने का जोखिम विरले लोग ही लेते हैं। ऐसे ही लोगों में एक हैं जमशेदपुर के संजीव माथुर। जिन्होंने नौकरी छोड़ कर केवल मशरूम की खेती शुरू की, बल्कि इसे कारोबार का रूप देकर कई युवाओं को रोजगार भी उपलब्ध कराया।
संजीव ने दिल्ली के इंडियन इंस्टीट्यूट ऑफ होटल्स से प्रबंधन की डिग्री ली है। लाखों के पैकेज पर वे इंपीरियल ग्रुप ऑफ होटल्स एंड मैनेजमेंट के गया स्थित होटल के जेनरल मैनेजर थे। इस दौरान उन्हें मशरूम की खूबी की जानकारी हो गई थी। देश में इसकी उपज कम और मांग ज्यादा है। इस कारण उन्होंने मशरूम की खेती करने का निर्णय लिया। अप्रैल 2015 में नौकरी छोड़ दी। झारखंड राज्य बागवानी मिशन से संपर्क किया। उन्हें जानकारी मिली कि आयस्टर मशरूम के उत्पादन के लिए 20 से 30 डिग्री सेल्सियस का तापमान चाहिए। जमशेदपुर और आसपास मौसम इसके अनुकूल सालों भर रहता है। संजीव के पिता रवींद्र कुमार माथुर वर्ष 2000 तक जमशेदपुर प्रखंड के बीडीओ थे। लिहाजा वे शहर आसपास के इलाकों से वाकिफ थे। इस कारण संजीव जमशेदपुर चले अाए। यहां डिमना रोड स्थित झारखंड राज्य बागवानी मिशन से तीन दिनों की ट्रेनिंग ली और आयस्टर मशरूम की खासियत के बारे में जाना। इस दौरान उन्हें पता चला कि क्षेत्र में मशरूम की पैदावार होती है। ढंग से मार्केटिंग हो तो बड़े कारोबार के साथ कई लोगों को रोजगार उपलब्ध कराया जा सकता है। संजीव ने कदमा की भाटिया बस्ती में फार्म हाउस बनाया और आयस्टर मशरूम की खेती शुरू की। उत्पादकों को संगठित कर मार्केटिंग की शुरुआत की। थोड़े ही दिनों में उन्होंने शहर में मशरूम की बिक्री के लिए 80 काउंटर खुलवा दिए, जहां हर दिन 30-35 किलो तक मशरूम बिक रहा है। उनकी पहल से युवाओं को रोजगार मिला, साथ ही कई किसान जुड़ गए हैं।
जमशेदपुर आसपास का मौसम मशरूम उत्पादन के लिए अनुकूल है। यहां आर्गेनिक मशरूम का उत्पादन किया जा रहा है, जो केमिकल फ्री है। मैं इस कारोबार को उद्योग का रूप देना चाहता हूं। अगले 5-6 साल में देसी मशरूम को विदेश तक पहुंचाना है। अभी से तैयारी शुरू कर दी है।\\\' संजीवमाथुर
संजीव के मुताबिक, मशरूम कुदरत का दिया हुआ सबसे अच्छा आहार है। यह स्वादिष्ट के साथ स्वास्थ्य के लिए काफी फायदेमंद है। इसमें भरपूर मात्रा में कार्बोहाइड्रेड, प्रोटीन, लो फैट, मिनरल्स और विटामिन हैं। शाकाहारी लोगों के लिए अमृत के समान है। यह एंटी फंगल, एंटी वायरल, एंटी वैक्ट्रियल और एंटी ऑक्सीडेंट है। कैंसर, लीवर की बीमारी, उच्च रक्तचाप, दमा, मधुमेह, गठिया, हेपेटाइटिस बी, श्वांस रोगों के लिए लाभदायक है।
संजीव माथुर।
hin_Deva hin_Deva hin_Deva hin_Deva hin_Deva bho_Deva